ddrg/super_eurlex huggingface dataset:
RÅDETS FORORDNING (EF) Nr. 2663/95 af 24. juli 1995 om indgåelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea om fiskeri ud for Guineas kyst, for perioden 1. januar 1994 til 31. december 1995

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43, sammenholdt med artikel 228, stk. 2 og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I overensstemmelse med aftalen mellem Det Europæiske Økonomiske Fællesskab og regeringen for Republikken Guinea om fiskeri ud for Guineas kyst (2) har de to parter ført forhandlinger for at fastlægge de ændringer eller suppleringer, der skal indføjes i denne aftale ved udløbet af gyldighedsperioden for den protokol, der er knyttet til aftalen;

på baggrund af disse forhandlinger blev der den 24. februar 1994 paraferet en ny protokol om fastsættelse af de fiskerimuligheder og den finansielle godtgørelse, der er omhandlet i nævnte aftale, for perioden 1. januar 1994 til 31. december 1995;

det er i Fællesskabets interesse at godkende den nye protokol -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea om fiskeri ud for Guineas kyst, for perioden 1. januar 1994 til 31. december 1995, godkendes herved på Fællesskabets vegne.

Teksten til protokollen er knyttet til denne forordning.

Artikel 2

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Rådets vegne

P. SOLBES MIRA

Formand

(1) EFT nr. C 43 af 20. 2. 1995, s. 136.

(2) EFT nr. L 111 af 27. 4. 1983, s. 1.
RÅDETS FORORDNING (EF) Nr. 2678/95 af 17. november 1995 om forlængelse af gyldigheden af den midlertidige antidumpingtold på importen af mononatriumglutamat med oprindelse i Indonesien, Republikken Korea, Taiwan og Thailand

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 1754/95 (3) en midlertidig antidumpingtold på importen af mononatriumglutamat med oprindelse i Indonesien, Republikken Korea, Taiwan og Thailand;

undersøgelsen af de faktiske forhold er endnu ikke afsluttet, og Kommissionen har underrettet de eksportører, som vides berørt af sagen, om, at den har til hensigt at foreslå en forlængelse af gyldigheden af den midlertidige told med to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af mononatriumglutamat med oprindelse i Indonesien, Republikken Korea, Taiwan og Thailand, der indførtes ved forordning (EF) nr. 1754/95, forlænges herved med to måneder og udløber den 21. januar 1996. Antidumpingtolden finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 1995.

På Rådets vegne

P. SOLBES MIRA

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 170 af 20. 7. 1995, s. 4.
RÅDETS FORORDNING (EF) Nr. 2677/95 af 17. november 1995 om forlængelse af gyldigheden af den midlertidige antidumpingtold på importen af peroxodisulfater (persulfater) med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11, stk. 6,

under henvisning til forslag fra Kommissionen, og

ud fra følgende betragtninger:

Ved Kommissionens forordning (EF) nr. 1748/95 (3) indførtes der en midlertidig antidumpingtold på importen af peroxodisulfater (persulfater) med oprindelse i Den Kinesiske Folkerepublik;

undersøgelsen af de faktiske omstændigheder er endnu ikke afsluttet, og Kommissionen har meddelt de eksportører, som vides berørt af sagen, at den har til hensigt at foreslå en forlængelse af gyldighedsperioden for den midlertidige told med to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af peroxodisulfater (persulfater) med oprindelse i Den Kinesiske Folkerepublik, som indførtes ved forordning (EF) nr. 1748/95, forlænges med to måneder indtil den 20. januar 1996. Gyldigheden af tolden ophører, hvis Rådet inden nævnte dato vedtager endelige foranstaltninger, eller hvis proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 1995.

På Rådets vegne

P. SOLBES MIRA

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10.)

(3) EFT nr. L 169 af 19. 7. 1995, s. 15.
KOMMISSIONENS FORORDNING (EF) Nr. 2671/95 af 17. november 1995 om ændring af forordning (EF) nr. 2483/95 om åbning og forvaltning af et toldkontingent for køer og kvier af bestemte alpine racer og bjergracer, ikke bestemt til slagtning, med oprindelse i bestemte tredjelande, for perioden fra den 1. juli til den 31. december 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2179/95 af 8. august 1995 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl, for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), særlig artikel 8, og

ud fra følgende betragtninger:

Ved Kommissionens forordning (EF) nr. 2483/95 (2) blev der fastsat bestemmelser om åbning og forvaltning af et toldkontingent for køer og kvier af bestemte alpine racer og bjergracer, ikke bestemt til slagtning, med oprindelse i bestemte tredjelande, for perioden fra den 1. juli til den 31. december 1995; sidste frist for indgivelse af ansøgninger blev ved en fejl fastsat til den 27. oktober 1995; den dato og datoen for meddelelse af oplysninger om ansøgningerne til Kommissionen bør ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 3, stk. 3, i forordning (EF) nr. 2483/95 ændres:

- i første afsnit »27. oktober 1995« til »tredje arbejdsdag efter ikrafttrædelsen af Kommissioners forordning (EF) nr. 2671/95«, og

- i andet afsnit »8. november 1995« til »sjette arbejdsdag efter ikrafttrædelsen af forordning (EF) nr. 2671/95«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 223 af 20. 9. 1995, s. 29.

(2) EFT nr. L 256 af 26. 10. 1995, s. 13.
KOMMISSIONENS FORORDNING (EF) Nr. 2655/95 af 14. november 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 17. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. november 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
RÅDETS FORORDNING (EF) Nr. 2651/95 af 23. oktober 1995 om ændring af forordning (EF) nr. 3282/94 om forlængelse for 1995 af anvendelsen af forordning (EØF) nr. 3833/90, (EØF) nr. 3835/90 og (EØF) nr. 3900/91 om anvendelse af generelle toldpræferencer på visse landbrugsprodukter med oprindelse i udviklingslande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3282/94 (1) indrømmede Rådet adgang til de generelle præferencer for visse landbrugsprodukter med oprindelse i Sydafrika, og i henhold til forordningens artikel 6, stk. 2, skal der inden den 1. juli 1995 foretages en fornyet gennemgang af betingelserne for dens anvendelse;

listen over varer, for hvilke Sydafrika indrømmes præferencebehandling, bør suppleres -

UDSTEDT FØLGENDE FORORDNING:

Artikel 1

I forordning (EF) nr. 3282/94 foretages følgende ændringer:

1) artikel 6, stk. 2, i forordning (EF) nr. 3282/94 affattes således:

»2. Bortset fra for de varer, der er opført i bilag I til denne forordning, indrømmes der ikke præferencer for varer med oprindelse i Sydafrika opført i bilag I eller II til forordning (EØF) nr. 3833/90 og henhørende under KN-kode 0409 00 og 2401 og kapitel 6, 7, 8 og 20.«

2) artikel 8 affattes således:

»Artikel 8

De tekniske ændringer af bilagene til forordning (EØF) nr. 3833/90, (EØF) nr. 3835/90 og (EØF) nr. 3900/91 er opført i bilag II til nærværende forordning.«

3) bilaget til denne forordning indsættes som bilag I til forordning (EF) nr. 3282/94. Det oprindelige bilag til forordning (EF) nr. 3282/94 bliver derefter bilag II.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes indtil den 31. december 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 23. oktober 1995.

På Rådets vegne

P. SOLBES MIRA

Formand

(1) EFT nr. L 348 af 31. 12. 1994, s. 57.

BILAG

»BILAG I

Liste over varer henhørende under kapitel 6, 7, 8 og 20 med oprindelse i Sydafrika, som er omfattet af generelle præferencer (a)

>TABELPOSITION>

(a) Varebeskrivelsen har kun vejledende karakter, idet præferenceordningen afgøres i henhold til numrene i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som helhed.«
KOMMISSIONENS FORORDNING (EF) Nr. 2656/95 af 14. november 1995 om indstilling af fiskeri efter torsk fra fartøjer, som fører finsk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3368/94 af 20. december 1994 om fordeling for 1995 mellem medlemsstaterne af fangstkvoter for fartøjer, der udøver fiskeri i estiske farvande (2), fastsætter kvoter for torsk i 1995;

for at overholde bestemmelserne om de kvantitative begrænsninger af fangsterne af kvoterede bestande et det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af torsk i farvandene i ICES-afsnit III d (estiske farvande), taget af fartøjer, som fører finsk flag eller er registreret i Finland, nået den for 1995 tildelte kvote; Finland har forbudt fiskeri efter denne bestand med virkning fra den 18. oktober 1995; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af torsk i farvandene i ICES-afsnit III d (estiske farvande) fra fartøjer, der fører finsk flag eller er registreret i Finland, må antages at have opbrugt den kvote, der er tildelt Finland for 1995.

Fiskeri efter torsk i farvandene i ICES-afsnit III d (estiske farvande) fra fartøjer, der fører finsk flag eller er registreret i Finland, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 18. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. november 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 80.
KOMMISSIONENS FORORDNING (EF) Nr. 2650/95 af 14. november 1995 om tildeling af eksportlicenser for ost, der i 1996 skal udføres til Amerikas Forenede Stater som led i det supplerende kontingent, der er en følge af GATT-aftalerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter (1), ændret ved forordning (EF) nr. 2452/95 (2), særlig artikel 9a, stk. 3, og

ud fra følgende betragtninger:

Proceduren for tildeling af eksportlicenser for ost, der i 1996 skal udføres til Amerikas Forenede Stater som led i det supplerende kontingent, der er en følge af GATT-aftalerne, blev åbnet ved Kommissionens forordning (EF) nr. 2454/95 (3);

de i henhold til forordning (EF) nr. 2454/95 indgivne ansøgninger om foreløbige licenser omfatter større mængder end dem, der er til rådighed; for bestemte produktgrupper, der er omfattet af det amerikanske kontingent, bør der ikke tildeles licenser til erhvervsdrivende, som ikke tidligere har udført mængder af de samme produkter til USA, og der bør fastsættes tildelingskoefficienter for alle produktgrupper -

UDSTEDT FØLGENDE FORORDNING:

Artikel 1

De ansøgninger om foreløbige eksportlicenser, der er indgivet i henhold til forordning (EF) nr. 2454/95 for de i bilaget anførte produktgrupper, som er omfattet af det amerikanske kontingent, accepteres med de anførte tildelingskoefficienter.

Ansøgninger, der ikke angiver udførsel af de ud for bilagets note nr. 17, 20, 21 og 25 anførte produkter til USA i de foregående tre år, afvises dog.

Artikel 2

Denne forordning træder i kraft den 15. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 144 af 28. 6. 1995, s. 22.

(2) EFT nr. L 252 af 20. 10. 1995, s. 12.

(3) EFT nr. L 252 af 20. 10. 1995, s. 16.

BILAG

>TABELPOSITION>
KOMMISSIONENS FORORDNING (EF) Nr. 2637/95 af 13. november 1995 om ændring af forordning (EØF) nr. 84/93 for så vidt angår betingelserne for udbetaling af særstøtten i tobakssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om fælles markedsordning for råtobak (1), senest ændret ved forordning (EF) nr. 711/95 (2), særlig artikel 12, stk. 3, og

ud fra følgende betragtninger:

I forordning (EØF) nr. 2075/92 er det fastsat, at medlemsstaterne fra 1994-høsten har mulighed for at udbetale præmien direkte til producenterne; betingelserne for udbetaling af særpræmien sådan som fastsat i Kommissionens forordning (EØF) nr. 84/93 af 19. januar 1993 om særstøtten til producentsammenslutninger i tobakssektoren (3), senest ændret ved forordning (EF) nr. 793/94 (4), bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -

UDSTEDT FØLGENDE FORORDNING:

Artikel 1

Artikel 8, stk. 1, i forordning (EØF) nr. 84/93 affattes således:

»1. Uden at artikel 8a herved tilsidesættes, udbetales særstøtten på én gang efter anmodning til producentsammenslutningen af den medlemsstat, hvor sammenslutningen er etableret, på grundlag af følgende:

- bevis for, at sammenslutningen har modtaget et beløb svarende til præmien for den pågældende mængde

- bevis for, når en medlemsstat har besluttet at udbetale præmierne til producenterne via forarbejdningsvirksomhederne, at forarbejdningsvirksomheden har fået det i første led omhandlede beløb refunderet af denne medlemsstat efter artikel 12 i Kommissionens forordning (EØF) nr. 3478/92 (*), eller at sikkerheden for beløbet er frigivet efter artikel 13, stk. 4 og 5, i samme forordning, og

- supplerende dokumenter og bilag, som medlemsstaten finder nødvendige.

(*) EFT nr.nr. L 351 af 2. 12. 1992, s. 17.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra 1994-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 70.

(2) EFT nr. L 73 af 1. 4. 1995, s. 13.

(3) EFT nr. L 12 af 20. 1. 1993, s. 5.

(4) EFT nr. L 92 af 9. 4. 1994, s. 14.
KOMMISSIONENS FORORDNING (EF) Nr. 2638/95 af 13. november 1995 om fravigelse af forordning (EØF) nr. 3389/73 om fastsættelse af fremgangsmåderne og betingelserne for salg af den tobak, som interventionsorganerne ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 727/70 af 21. april 1970 om den fælles markedsordning for råtobak (1), senest ændret ved forordning (EØF) nr. 2075/92 (2), særlig artikel 7, stk. 4, og artikel 15, og

ud fra følgende betragtninger:

Det er af administrative årsager hensigtsmæssigt at forlænge fristen i artikel 6, stk. 1, i Kommissionens forordning (EØF) nr. 3389/73 (3), senest ændret ved forordning (EF) nr. 3477/93 (4), for fastsættelsen af minimumssalgsprisen for hvert parti, eller at der ikke bliver nogen virkning af licitationen efter indgivelse af bud som led i den licitation, der blev åbnet ved Kommissionens forordning (EF) nr. 1618/95 (5); de bydende bør have mulighed for at tilbagekalde deres bud;

bestemmelserne i denne forordning bør få virkning straks under hensyn til målsætningen; de bør anvendes fra tidspunktet for udløbet af den frist, der er fastsat i artikel 6, stk. 1, i forordning (EØF) nr. 3389/73;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -

UDSTEDT FØLGENDE FORORDNING:

Artikel 1

Uanset artikel 6, stk. 1, i forordning (EØF) nr. 3389/73 er den frist, der er nødvendig for at fastsætte en minimumssalgspris for hvert parti eller beslutte, at den licitation, der blev åbnet ved forordning (EF) nr. 1618/95, skal være uden virkning, fastsat til 60 dage.

Artikel 2

Uanset artikel 4, stk. 4, i forordning (EØF) nr. 3389/73 kan de interesserede parter i licitationen tilbagekalde deres bud inden for en frist på fem arbejdsdage efter offentliggørelsen af nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 24. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 94 af 28. 4. 1970, s. 1.

(2) EFT nr. L 215 af 30. 7. 1992, s. 70.

(3) EFT nr. L 345 af 15. 12. 1973, s. 47.

(4) EFT nr. L 317 af 18. 12. 1993, s. 30.

(5) EFT nr. L 154 af 5. 7. 1995, s. 7.